ગુરમીત રામ રહીમની દત્તક પુત્રી હનીપ્રીત ઇંસા 38 દિવસો સુધી ફરાર રહ્યા બાદ મંગળવારે ઝડપાઇ ગઇ હતી. આટલા દિવસો દરમિયાન હનીપ્રીત ક્યાં-ક્યાં ગઇ, કોને-કોને મળી તથા કોણે એની મદદ કરી વગેરે જેવા સવાલો અંગે તપાસ થઇ રહી છે. આ દરમિયાન એવી વાતો સામે આવી છે કે, હનીપ્રીત ફરાર હતી ત્યારે પણ પંજાબ પોલીસ અધિકારીઓના સંપર્કમાં હતી તથા કેટલાક અધિકારીઓને હનીપ્રીત અંગે પૂરી જાણકારી હતી. નોંધનીય છે કે, હનીપ્રીત પકડાઇ એ પહેલાં તેનો એક ઇન્ટરવ્યુ મીડિયામાં ખૂબ વાયરલ થયો હતો, જેને કારણે રાજ્ય સરકાર તથા પોલીસ પર અનેક પ્રશ્નો કરવામાં આવ્યા હતા.